# Mercè Petit i Llop

Mercè Petit i Llop (Mollerussa, Pla d'Urgell, 1979) és una ciclista, membre del Club Unió Ciclo-Esportiva Mollerussa, que practica ciclisme tot terreny, especialment en la modalitat de marató. La seva carrera es va iniciar l'any 2010, i el 2011 ja va obtenir resultats destacats com la segona posició a la Volta a Catalunya en BTT, la primera posició a la Powerbar Marathon de Bonansa o la tercera posició al campionat d'Espanya de bike marathon.
L'any 2012 es va proclamar vencedora de la Pedals de Foc Non Stop, tot marcant un nou rècord de la prova, i va arribar en segona posició a la Titan Desert. A finals d'aquest mateix any, va fer públic el projecte «5 curses, 5 continents», que la portaria a disputar cinc curses de bicicleta de muntanya pels cinc continents, amb la intenció de reivindicar el ciclisme femení i promocionar-lo. La Diputació de Lleida va donar suport a la incitativa de la ciclista catalana, tot publicitant-la per a donar-li una major visibilitat. El projecte va consitir en participar en cinc curses de renom: la Trans Andes a la Patagònia xilena, Andalucía Bike Race (Còrdova i Jaén), la Titan Desert, al Sàhara marroquí, on va participar en l'equip GAES, la Mongolian Bike Challenge (Mongòlia) i la Crocodile Trophy (Queensland, Austràlia), que no va poder assolir en lesionar-se a la Titan Desert.
El 2018 va classificar-se en primer lloc, en la categoria femenina, en el recorregut més llarg (62 km) de la 4a edició de la Ruta dels Salvatges, que es duu a terme en el Pirineu aragonès.

## Referències

* 1 2 «Crónica Campeonato de España de Maratón». Rodamoncycling, 02-10-2011. [Consulta: 27 gener 2013].
* 1 2 «Mercè Petit guanya a Aragó i s'enduu la ‘PowerBar Marathon BTT by Northwave’». Esportcatalà.cat, 26-09-2011. [Consulta: 27 gener 2013].
* 1 2 «Classificació Pedals de Foc 2012, categoria Or», 30-06-2012. [Consulta: 27 gener 2013].
* 1 2 «Classificació general Titan Desert 2012». [Consulta: 27 gener 2013].
* ↑ «Enceten un cicle de gènere per donar visibilitat a mollerussenques i abordar les desigualtats». Comarques - Ponent - Pirineu i Aran, 18-03-2021. [Consulta: 1r agost 2022].
* ↑ «La ciclista de Mollerussa (Lleida) Mercè Petit participa en cinco carreras en los cinco continentes» (en castellà). Europa Press, 14-01-2013. [Consulta: 27 gener 2013].
* ↑ «Mercè Petit reivindica el ciclisme femení a escala mundial». Lleida TV, 18-01-2013. [Consulta: 28 gener 2013].
* ↑ «La Diputació de Lleida dona suport a la ciclista Mercè Petit en el seu repte de competir en 5 carreres a 5 continents». Diputació de Lleida, 14-01-2013. [Consulta: 31 juliol 2022].
* ↑ «Mercè Petit, 2ª en la Transandes Challenge». Giant Bicycles. Arxivat de l'original el 2013-03-18. [Consulta: 8 març 2013].
* ↑ «Classificació Andalucía Bike Race 2013». Arxivat de l'original el 2013-03-08. [Consulta: 8 març 2013].
* ↑ «Mercè Petit reivindica el ciclisme femení a escala mundial». La Xarxa, 18-01-2013. [Consulta: 22 gener 2022].
* ↑ «Mercè Petit es recupera favorablement de la greu lesió patida a la Titan Desert». Territoris.cat, 09-09-2013. [Consulta: 22 gener 2022].
* ↑ «Eric Díaz y Mercé Petit, los más rápidos en la IV Ruta del Salvatges» (en castellà). Cadena SER, 14-03-2018. [Consulta: 1r agost 2022].

## Enllaços externs

* Blog personal de Mercè Petit